Diari Oficial de la Generalitat Valenciana


Sumari del DOGV 6946, del 18-01-2013 (2013/229)

Informació pública de la relació de béns i drets afectats d'expropiació com a conseqüència de l'aprovació del projecte tècnic d'ampliació del depòsit de Museros en 9.000 m³.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   6946

Data del DOGV
:   18-01-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/229


Organisme emissor
:   Entitat Metropolitana de Serveis Hidraulics

Tipus de document
:   Anunci

Informació pública de la relació de béns i drets afectats d'expropiació com a conseqüència de l'aprovació del projecte tècnic d'ampliació del depòsit de Museros en 9.000 m³. [2013/229]  
  
  
  
\* \* \* \* \* \* \* \*   
La Junta de Govern de l'entitat, en la sessió ordinària del dia 29 de maig passat, actuant per delegació expressa de l'Assemblea de l'entitat, va adoptar acord aprovatori de la relació de béns i drets que comporta el projecte tècnic denominat «Ampliació del depòsit de Museros en 9.000 m³» i que va ser objecte d'aprovació mitjançant la Resolució de la Presidència d'esta entitat número 593/2011, de 19 de desembre, la relació concreta i individualitzada de la qual es concreta en el projecte referit i que afecta en exclusivitat una única parcel·la, el resum de la qual s'enunciarà tot seguit.   
I tenint en compte que d'acord amb l'article 10 de la Llei d'Expropiació Forçosa, la utilitat pública s'entén implícita, en relació amb l'expropiació d'immobles, en tots els plans d'obres i servicis de l'Estat, província i municipi; i que de la mateixa manera, segons allò que s'ha preceptuat en l'article 17.2 de la llei esmentada, la necessitat d'ocupació s'entendrà implícita en l'aprovació del projecte, quan este comprenga la descripció material detallada dels béns o drets que es consideren de necessària expropiació, com és el cas.  
No obstant haver-se seguit l'expropiació individualment, per mitjà d'este anunci es fa pública la relació concreta i individualitzada dels béns afectats d'expropiació, i això en execució del que disposa el paràgraf segon de l'acord de la Junta de Govern mencionat, i en la regulació continguda en els articles 17 i següents de la llei esmentada, exposició que ho serà per un termini de 15 dies, perquè els titulars dels drets afectats per l'expropiació puguen aportar totes les dades que permeten la rectificació dels possibles errors que s'estimen continguts en la relació publicada, o oposar-se a l'ocupació dels béns i drets, per motius de forma o de fons que han de justificar adequadament; i se'ls requerix perquè aporten la documentació necessària que acredite l'exacta propietat dels terrenys:  
  
   
Només als efectes de l'esmena d'errors en la descripció material i legal dels béns, qualsevol persona natural o jurídica podrà comparéixer i al·legar tots els antecedents estime pertinents.  
En cas de no produir-se reclamacions, es considerarà definitivament aprovada la relació concreta, i per iniciat l'expedient expropiatori, i s'invitarà les persones interessades perquè proposen un preu que propicie l'adquisició per mutu acord.  
Al mateix temps, es publica perquè valga de notificació als que resulten desconeguts, als efectes del compliment de l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 29 de novembre de 2012.- El president: Arturo Ros Ribes.